***ВОДИЧ КРОЗ ПОСТУПАК***

***ЗА РЕГИСТРАЦИЈУ РАСЕЉЕНИХ ЛИЦА ПРВИ ПУТ И ИЗДАВАЊЕ ЛЕГИТИМАЦИЈЕ РАСЕЉЕНОГ ЛИЦА ИСТИМА, КАДА ЈЕ ПОДНОСИЛАЦ ЗАХТЕВА ПУНОЛЕТНО ЛИЦЕ потребно је приложити:***

* 1. Потписан захтев странке;
  2. Фотокопија личнe личне карте, очитане уколико је у питању биометријска лична карта са чипом, за сваког члана породичног домаћинства на кога се захтев односи уколико има шеснаест и више година (очитана лична карта, са датумом очитавања не старијим од 30 дана), односно фотокопија извода из Матичне књиге рођених за лица старости до шеснаест година, а уколико захтев подноси један родитељ за себе и малолетну децу, потребно је приложити и фотокопију личне карте, на описани начин и фотокопију легитимације расељеног лица другог родитеља;

У случају да је у питању самохрани родитељ, потребно је приложити доказ о истом и то: (фотокопија Решења суда, или фотокопија Потврде Центра за социјални рад, или фотокопија извода из Матичне књиге умрлих, или оригинал личне Изјаве оверене код Јавног бележника);

* 1. Фотокопије Потврда о пријави боравишта за сва лица на која се захтев односи (иста не може бити старија од две године у односу на дан подношења захтева);
  2. Две фотографије (формата 25х32 мм) за лица са шеснаест и више година;
  3. Оверена лична Изјава подносиоца захтева о његовом кретању и кретању чланова његове породице од момента напуштања територије АП Косова и Метохије до датума подношења предметног захтева. У изјави је потребно навести: име, презиме и ЈМБГ лица на које се захтев односи; тачан датум напуштања територије АП Косова и Метохије (дан, месец и година), разлог напуштања АП Косова и Метохије и сврху обраћања Комесаријату за избеглице и миграције. Потребно је навести назив прве општине/града по напуштању територије АП Косова и Метохије, а затим и остале општине/градове (уколико их је било) по редоследу боравка у њима. Изјаву треба оверити код јавног бележника и
  4. Читко попуњен и потписан Породични образац (исти се може преузети код повереника за избеглице и миграције).

***ЗА ИЗДАВАЊЕ ДУПЛИКАТА*** ***ЛЕГИТИМАЦИЈЕ РАСЕЉЕНОГ ЛИЦА потребно је приложити:***

1. Потписан захтев странке;
2. Фотокопија личнe личне карте, очитане уколико је у питању биометријска лична карта са чипом, за сваког члана породичног домаћинства на кога се захтев односи уколико има шеснаест и више година (очитана лична карта, са датумом очитавања не старијим од 30 дана), а уколико се захтев односи на лица старости до шеснаест година фотокопија извода из Матичне књиге рођених за дете и фотокопије личних карата, на описани начин, и легитимација расељеног лица оба родитеља;
3. Фотокопије Потврда о пријави боравишта за сва лица на која се захтев односи (иста не може бити старија од две године у односу на дан подношења захтева);
4. Потврда МУП-а о пријави нестанка легитимације расељеног лица, или признаница „Службеног гласника РС” о оглашавању исте неважећом;
5. Две фотографије (формата 25х32мм) за лица са шеснаест и више година и
6. Читко попуњен и потписан Породични образац (исти се може преузети код повереника за избеглице и миграције).

***ЗА ПРОМЕНУ ПОДАТАКА У ЛЕГИТИМАЦИЈИ РАСЕЉЕНОГ ЛИЦА потребно је приложити:***

1. Потписан захтев странке;
2. Фотокопија личнe личне карте, очитане уколико је у питању биометријска лична карта са чипом за сваког члана породичног домаћинства на кога се захтев односи уколико има шеснаест и више година (очитана лична карта, са датумом очитавања не старијим од 30 дана), а уколико се захтев односи на лица старости до шеснаест година фотокопија извода из Матичне књиге рођених за дете и фотокопије личних карата, на описани начин и легитимација расељеног лица оба родитеља;
3. Фотокопије Потврда о пријави боравишта за сва лица на која се захтев односи (иста не може бити старија од две године у односу на дан подношења захтева);
4. Фотокопија доказа везаног за измену података и
5. Две фотографије (формата 25х32мм) за лица са шеснаест и више година.

**Напомена:** Захтев за замену легитимације расељеног лица, осим у предње изнетим ситуацијама, примењује се и у случају њихове замене услед дотрајалости, или оштећења (уз обавезу достаљања истих Комесаријату за избеглице и миграције).

***УКОЛИКО СЕ ЗАХТЕВ ПОДНОСИ ЗА РЕГИСТРАЦИЈУ И ИЗДАВАЊЕ ЛЕГИТИМАЦИЈЕ РАСЕЉЕНОГ ЛИЦА МАЛОЛЕТНОМ ЛИЦУ потребно је приложити:***

1. Потписан захтев родитеља, односно старатеља (уколико захтев подноси старатељ потребно је приложити и фотокопију Решења о постављању старатеља);
2. Фотокопија извода из Матичне књиге рођених уколико се захтев односи на лица старости до шеснаест година, а за лица која имају шеснаест и више година фотокопија личне карте, очитане уколико је у питању биометријска лична карта са чипом (очитана лична карта, са датумом очитавања не старијим од 30 дана);
3. Фотокопија Потврде о пријави боравишта (иста не може бити старија од две године у односу на дан подношења захтева);
4. Фотокопије личних карата, на описани начин и легитимација расељеног лица за оба родитеља;
5. Две фотографије (формата 25х32мм) за лица са шеснаест и више година и
6. Читко попуњен и потписан Породични образац од стране родитеља/старатеља (исти се може преузети код повереника за избеглице и миграције).

***ЗА ПРЕСТАНАК СТАТУСА ИЗБЕГЛИЦЕ потребно је приложити:***

1. Потписан захтев странке у којем ће се навести разлог подношења захтева и то: (регулисање пребивалишта и личне карте у Републици Србији или повратак у државу претходног пребивалишта);
2. Фотокопија решења о признатом статусу избеглице;
3. Фотокопија избегличке легитимације (уколико је странка изгубила избегличку легитимацију потребно ја приложити Потврду МУП-а о пријави нестанка избегличке легитимације, а уколико је изгубљена избегличка легитимација издата пре регистрације избеглица спроведене 2004/2005 године, потребно је да се приложи лична изјава, потписана од стране странке у којој ће иста навести да је изгубила избегличку легитимацију и
4. Фотокопија решења или уверења о пријему у држављанство Републике Србије.

***ЗА ПРИЗНАВАЊЕ СТАТУСА ИЗБЕГЛИЦЕ МАЛОЛЕТНОМ ДЕТЕТУ потребно је приложити:***

1. Потписан захтев родитеља;
2. Фотокопије важећих избегличких легитимација на име родитеља и
3. Фотокопија Извода из матичне књиге рођених за дете.

***ЗА ИСПРАВКУ/ИЗМЕНУ РЕШЕЊА О ПРИЗНАВАЊУ СТАТУСА ИЗБЕГЛИЦЕ И/ИЛИ ПОТВРДЕ О ПОТВРЂИВАЊУ СТАТУСА ИЗБЕГЛИЦЕ потребно је приложити:***

1. Потписан захтев странке у којем ће се навести разлог подношења захтева;
2. Фотокопија важеће избегличке легитимације;
3. Фотокопија Решења о признавању статуса избеглице и фотокопија Потврде о потврђивању статуса избеглице и
4. Доказ/и у вези са траженом исправком/изменом (фотокопија извода из матичних књига рођених или матичне књиге венчаних и сл.).

***ЗА ДОБИЈАЊЕ САГЛАСНОСТИ ЗА ПРОМЕНУ БОРАВИШТА ИЗБЕГЛИЦА И РАСЕЉЕНИХ ЛИЦА потребно је приложити:***

1. Потписан захтев странке и
2. Доказ да странка поседује непокретност у општини/граду у коју се пресељава или Изјава власника, даваоца смештаја да је прима на смештај, која мора бити оверена.

Уколико странка прилаже Изјаву даваоца смештаја потребно је приложити и доказ да је кућа - стан, у који га прима његов.

***НАПОМЕНА:***

***(Сагласност издаје повереник за избеглице и миграције на основу сагласности повереника из општине у коју се лице пресељава)***

***ЗА ДОБИЈАЊЕ ПОТВРДЕ ДА СЕ ЛИЦЕ НАЛАЗИ/НЕ НАЛАЗИ У ЕВИДЕНЦИЈАМА КОМЕСАРИЈАТА ЗА ИЗБЕГЛИЦЕ И МИГРАЦИЈЕ, потребно је приложити:***

1. Потписан захтев странке у којем ће се навести и разлог издавања потврде и
2. Фотокопија важећег личног документа за сва лица на која се захтев односи (фотокопије избегличке легитимације, личне карте, а за малолетна лица до 16 година фотокопија извода из матичне књиге рођених).

***ЗА НАКНАДУ ПОГРЕБНИХ ТРОШКОВА потребно је приложити:***

1. Потписан захтев странке;
2. Извод из матичне књиге умрлих;
3. Фотокопију избегличке легитимације преминулог лица;
4. Оригинал рачуне погребног предузећа;
5. Фотокопије важећег личног документа за подносиоца захтева као и чланове његовог породичног домаћинства (избегличке легитимације, личне карте и извод из матичне књиге рођених, за малолетне чланове породичног домаћинства);
6. Доказ о незапослености из Националне службе за запошљавање и
7. Доказ о висини примања чланова породичног домаћинства.

Накнада за делимично покриће погребних трошкова припада лицу које је сносило трошкове сахране, под условом:

* да је преминуло лице имало статус избeглице у Републици Србији и да до момента смрти није имало примања, по било ком основу, у Републици Србији или земљи порекла и
* да лице, које остварује право на накнаду за делимично покриће погребних трошкова, нема приходе веће од 8.283,00 динара по члану породичног домаћинства.

***СВИ ЗАХТЕВИ СЕ ПРЕДАЈУ У ПОВЕРЕНИШТВУ ЗА ИЗБЕГЛИЦЕ И МИГРАЦИЈЕ У ОПШТИНИ/ГРАДУ У КОЈОЈ СТРАНКА ИМА БОРАВИШТЕ.***

***ЗАХТЕВИ ЗА ИЗДАВАЊЕ ПОТВРДА У СВРХУ СТАМБЕНОГ ЗБРИЊАВАЊА И ОТКУПА СТАНА У БОСНИ И ХЕРЦЕГОВИНИ И РЕПУБЛИЦИ ХРВАТСКОЈ, МОГУ СЕ ПРЕДАТИ И У ПИСАРНИЦИ КОМЕСАРИЈАТА ЗА ИЗБЕГЛИЦЕ И МИГРАЦИЈЕ.***

***ОРИГИНАЛНА ДОКУМЕНТА ЗА СВЕ ЗАХТЕВЕ ПОДНОСЕ СЕ НА УВИД ПОВЕРЕНИКУ ЗА ИЗБЕГЛИЦЕ.***